Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 240

9. évfolyam Belépõ tevékenységformák Fogalomalkotás közvetlen észlelés (kísérletek, terepi bejárás, kirándulás) és közvetett tapasztalás (diakép, videofilm, ábraelemzés, képelemzés, modell) alapján. Információk gyûjtése ismeretterjesztõ kiadványok, elektronikus ismeretközlõk segítségével. A szöveges és képi információk értelmezése, következtetések megfogalmazása. Egyszerûbb mérések és kísérletek elvégzése, eredményeik értelmezése. Fizikai és kémiai változások megkülönböztetése. Egyszerûbb fizikai, kémiai számítások alkalmazása. Termékek használati utasításainak értelmezése. Tájékozódás tematikus térképeken. A térkép jelrendszerének értelmezése. Idõjárás jelentés értelmezése. Témakörök Tartalmak Mozgás és erõ A sebesség fogalma, az út, idõ és a sebesség kapcsolata, különbözõ jármûvek sebességének összehasonlítása. A gyorsulás, a sebességváltozás és az idõ kapcsolata a jármûvek mozgásakor. (Például: Mennyi idõ alatt éri el a gépkocsi a 100km/ó sebességet?) Tehetetlenség, erõ, gyorsulás. A súrlódás és közegellenállás (közlekedési példákon keresztül). Folyadékok és gázok mechanikája A nyomás a folyadékban és gázban (például gumiabroncsok nyomása, a gépkocsi fékberendezése). Munka, energia, hõ A belsõ égésû motorok mûködése, az üzemanyag égése során felszabaduló energia hasznosítása (égéshõ, a gáz belsõ energiája, a táguló gáz munkája, teljesítmény, hatásfok). Elektromosságtan Áramforrások (elem, akkumulátor) jellemzõi. Egyszerû elektromos áramkörök. Elektromos áram hõhatása (például izzók, szélvédõfûtés.). Az áram mágneses hatása (elektromos motorok). Elektromágneses indukció (dinamó, generátor, transzformátor). Lendület és megmaradása A lendület fogalma, lendület-megmaradás (rakéta-meghajtás, sugárhajtómûvek). Anyagszerkezet, fémek, nem fémek, vegyületek Kémiai jelrendszer, tájékozódás a periódusos rendszerben. Fontos fémek: Al, Fe, Cu, Au. Nem fémes elemek: C, O, Cl, N. Vegyületek: víz, szén-dioxid, szén-monoxid. Oldatok, oldhatóság, kolloidok Oldatkészítés, hígítás. Emulzió, szuszpenzió, aerosol, gél. Kémiai reakciók a háztartásban Reakciósebesség, reakcióhõ, katalizátor. Sav-bázis reakciók: savak és lúgok kimutatása (szóda, trisó, szóda-bikarbóna, szappan, mosó- és mosogatószerek, ecet, sósav, indikátor hatású növények). Az élet és tudománya Az élõlények szervezõdése Az élet kialakulása, jellemzése. Az élõ anyag szervezõdési szintjei: sejtek, szövetek, szervek, szervrendszerek, szervezet. Az állatok és az ember szervezetének felépítése és életmûködése A kültakaró felépítése és feladata. Különféle mozgások és szerveik. A heterotróf anyagcsere és módjai. Táplálkozás, anyagszállítás, légzés és kiválasztás. A szaporodás és formái, az ivadékgondozás. Az érzékelés és az idegrendszer. A növények testfelépítése és mûködése A növények testfelépítése, részei. A növények tápanyagfelvétele, az autotróf anyagcsere (fotoszintézis) folyamata és jelentõsége. Anyagszállítás, raktározás és kiválasztás. A növények szaporodása. A növények jelentõsége. Az élõlények és környezetük (ökológiai alapismeretek) Az élettelen környezeti tényezõk és ezek változásai. Az élõlények tûrõképessége, adaptációja, szelekciója. Az élõvilág egyed feletti szervezõdési szintjei. A faj és a populáció fogalma, a populációk jellemzõi. A társulások, életközösségek sajátosságai, táplálkozási kapcsolatok, termelõk, fogyasztók és lebontók a táplálékláncban. Az életközösség térbeli szerkezete: szintezettség. Az életközösségek idõbeni változásai. Az életközösségek sokfélesége. Tájékozódás a térképen és a Világegyetemben A térkép fogalma, fajtái, jelrendszere, mérések a térképen. A Föld, mint égitest, helye a Naprendszerben. A Föld mozgásai és következményei. A napi és évi idõszámítás. A Föld gömbhéjai A kõzetburok felépítése. A lemeztektonika alapja, következményei: hegységképzõdés, vulkáni mûködés, földrengés. Az ásványok és kõzetek keletkezése, csoportosításuk. A légkör összetétele, szerkezete. Az idõjárási, az éghajlati elemek és változásaik. A légkör alapfolyamatai: felmelegedés, csapadékképzõdés, légmozgások. Az általános légkörzés. Az idõjárás-változások hatása a mindennapi életre. Az óceánok és tengerek földrajzi jellemzõi, jelentõségük. A tengervíz fizikai, kémiai tulajdonságai. A tengervíz mozgásai. A szárazföld vizei: felszíni és felszín alatti vizek típusai. A vízgazdálkodás alapjai, jellemzõi. A belsõ és külsõ erõk szerepe a felszín fejlõdésében. Jellegzetes felszínformák. A természetföldrajzi övezetesség Az éghajlati övezetek, kialakulása, jellemzõik. A talaj kialakulása, összetétele, a Föld jellemzõ talajfajtái. Az élõvilág, a talaj, a vízrajzi jellemzõk, a felszínformálás és az élelmiszertermelés éghajlattól függõ övezetessége. A hegyvidékek függõleges övezetessége. A továbbhaladás feltételei Tudják a sebesség fogalmát, az út, idõ és a sebesség kapcsolatát, a gyorsulás és a sebességváltozás, valamint az idõ összefüggéseit közlekedési példákon. Ismerjék a súrlódás és a közegellenállás fogalmait. Ismerjék a nyomás jellemzõit folyadékban és gázban. Tudják a belsõ égésû motorok mûködésének elvét. Ismerjék az áramforrások, egyszerû elektromos áramkörök jellemzõit, az elektromos áramhatásait, továbbá az elektromágneses indukciót. Ismerjék az anyagszerkezet fõbb jellemzõit, a kémiai jelrendszert, tudjanak tájékozódni a periódusos rendszerben. Tudják a fontos fémek (alumínium, vas, réz, arany), a nemfémes elemek (szén, oxigén, hidrogén, klór, nitrogén) és vegyületek (víz, szén-dioxid, szén-monoxid) fõbb jellemzõit. Ismerjék az anyagok fizikai és kémiai tulajdonságait és azok változásait. Tudják a lassú és gyors égés sajátosságait, a rozsdásodás, emésztés jellemzõit, a fémek oldódását savakban, a fertõtlenítõszerek és fehérítõszerek hatását. Ismerjék meg az élet kialakulásának feltételeit, az élõ anyag szervezõdési szintjeit. Tudják a sejt, a szövet, a szerv, a szervrendszer és a szervezet fogalmát. Ismerjék az élõ szervezetet felépítõ szövetek fõbb sajátosságait és szerepüket. Ismerjék a fontosabb szervrendszerek elhelyezkedését, mûködési jellemzõit. Ismerjék az élettelen környezeti tényezõket és változásaikat. Tudják a tûrõképesség, alkalmazkodás, és szelekció fogalmát. Ismerjék a biológiai szervezetek szervezõdési szintjeit, tudják a faj és populáció fogalmát, fõbb jellemzõit. Ismerjék az élõlények táplálkozási kapcsolatait, a termelõk, fogyasztók, és lebontók fogalmát. Tudják az életközösség fogalmát és jellemzõit. Ismerjék a természetes életközösségek önszabályozó rendszerét. Tudják értelmezni a térképek jelrendszerét. Ismerjék a Föld helyét a Naprendszerben, tudják fõbb mozgásformáit és azok következményeit. Ismerjék a kõzetburok felépítését, a hegységképzõdés, a vulkáni mûködés és a földrengések kialakulásának sajátosságait. Tudják a légkör összetételét, az idõjárást és éghajlatot meghatározó tényezõket, és hatásukat a mindennapi életre. Ismerjék az óceánok és tengerek legfõbb jellemzõit, a szárazföldek felszíni és felszín alatti vizeinek típusait. Ismerjék a Föld felszínformáit. Tudják jellemezni az éghajlati övezeteket. Értsék az élõvilág, a talaj, a vízrajz, továbbá az éghajlat sajátosságainak összefüggéseit az élelmiszertermeléssel.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes